ای مقدس مسکنیم، ای شانلی آذربایجان!
بیز سنینله فخر قیللیق یئر اوزونده هر زامان.
قوی وار اولسون ای وطن، اصلان صفت اوغلانلارین!
اؤپسون آلنیندان آنا! اونلار سنین، سن اونلارین.
***
قارا گونلر قاراسین گوندوزه دؤندرمک اولار
بولبولو باغچالارا، باغلارا گؤندرمک اولار
قارا ظلمت تؤرهدن کس قانا بیلمز بو سؤزو
عرشهده چاتسا اونو عرشدن ائندیرمک اولار
آنلامیر خلقیمیزین “قوچ نبی”سی، “روشن”ی وار
فتح اوچون اونلاریدا مئیدانا گؤندرمک اولار
بمبالارلا بیلیرم سوسمایاجاق شانلی ائلیم
بیر یانار وولقان اولارسا اونو سؤندورمک اولار
قول- قولا وئرسه ائلیم دونیانی آزاد ائدهریک
دیل آچیب، شاعر اولوب ملتی دیندیرمک اولار
غم- کدر چولغاسادا اؤلکهمی “علیا” بیلیرم-
دؤورانی گلسه یئنه ملتی گولدورمک اولار.
pes_Arab azb_Arab pes_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab